यादव मंडल अभिभाषक संघ चुनाव के मुख्य निर्वाचन अधिकारी नियुक्त
उज्जैन | आगामी मंडल अभिभाषक चुनाव के लिए कार्यकारिणी द्वारा मुख्य निर्वाचन अधिकारी की नियुक्ति कर दी गई है। अध्यक्ष एडवोकेट पं. योगेश व्यास ने बताया अशोक यादव को निर्वाचन अधिकारी नियुक्त किया गया है। शीघ्र निर्वाचन कार्यक्रम की घोषणा की जाएगी। मुख्य निर्वाचन अधिकारी अशोक यादव ने प्रेस से चर्चा में कहा कि अध्यक्ष, उपाध्यक्ष, सचिव, सहसचिव, कोषाध्यक्ष सहित 17 पदों के लिए मतदान होना है। यादव ने बताया पिछले चुनाव में मतदाता वकीलों की संख्या 1690 थी जो इस बार बढ़कर 2200 हो गई है। अगले पांच दिनों में सहायक चुनाव अधिकारियों की नियुक्ति के बाद विचार विमर्श कर चुनाव की तारीख की घोषणा कर दी जाएगी। संभवत: अप्रैल के पहले सप्ताह में मंडल अभिभाषक संघ के चुनाव हो सकते हैं।
hin_Deva hin_Deva